# Arvo Ylinen

### Wikipedia

Professori Arvo Albin Johannes Ylinen syntyi 5. maaliskuuta 1902 Ylänteellä.

Hänen isänsä oli herrastuomari Juho Ylijaakkola ja äitinsä Sofia Emerentia Uusitalo.

Hänen puolisonsa oli lääketieteen lisensiaatti Lea Maria Hietarinta vuodesta 1934. Lapset: Jaakko, Maarit, Juhana, Jouni.

Ylioppilaaksi Arvo Ylinen tuli vuonna 1923 Turun suomenkielisestä lyseosta. Hän valmistui oivallisin arvosanoin diplomi-insinööriksi vuonna 1930 TKK:n Rakennusosastolta. Hän opiskeli lentokoneinsinööriksi Charlottenburgin teknillisessä korkeakoulussa, Saksassa. Hän väitteli tekniikan tohtoriksi TKK:ssa vuonna 1938. Väitös oli ensimmäinen lentokonetekniikan väitös Suomessa. Vuonna 1930 hän suoritti sotateknisen loppututkinnon TKK:ssa (?). Hän opiskeli lentotekniikkaa Berliinin teknillisessä korkeakoulussa vuosina 1930-31. Hän teki opintomatkoja Eurooppaan, Yhdysvaltoihin ja Kanadaan.

Valtion lentokonetehtaan palvelukseen hän tuli Suomenlinnaan toimien ensin suunnitteluinsinöörinä 1932-33. Pian hän yleni ja toimi piirustuskonttorin päällikkönä 1933-34. Hän toimi tehtaan pääkonstruktorinä 1934-37 ja teknillisenä johtajana 1937-40. Hän toimi tehtaan neuvottelevana insinöörinä 1940-49.

Hänestä tuli ensimmäinen TKK:n lentotekniikan professori vuonna 1940 ja tässä toimessa hän jatkoi vuoteen 1956 asti. Hän toimi sen jälkeen rakennusstatiikan professorina 1956-67. Hän toimi VTT:n Sillanrakennuksen laboratorion johtajana vuodet 1952-56.

Hän toimi MATINEn (Maanpuolustuksen tieteellinen neuvottelukunta) puheenjohtajana sen ensimmäiset 4 vuotta alkaen 1. lokakuuta 1961.

Hän sai lukuisia palkintoja ja teki monia julkaisuja. Kirjoista tärkein on Kimmo- ja lujuusoppi I-II, jotka hän teki vuosina 1948-50.

Sotilasarvoltaan hän oli insinöörieverstiluutnantti.

Arvo Ylinen kuoli 27. heinäkuuta 1975.

## [muokkaa] Lähteitä

- Kuka kukin on, Otava, Helsinki, 1966.
- Harri Hirvonen: Tiede isänmaan palveluksessa. Maanpuolustuksen tieteellinen neuvottelukunta 1961 - 2001. Jyväskylä 2001, 124 s.
- Reino Rissanen, "Valtion lentokonetehdas, sen kehitys ja osuus teknillisen tutkimuksen edistämiseen", Teknillinen aikakausilehti, numero 3, 1966

Haettu osoitteesta http://fi.wikipedia.org../../../a/r/v/Arvo_Ylinen_219a.html

Luokka: Lentokonesuunnittelijat

##### Views

- Artikkeli
- Keskustelu
- Nykyinen versio

##### Etsi